Ra'as, Songennep

Ra'as, iyâ arèya sala sèttong kacamadhân lo-polo sè bâḍâ è Kabhupatèn Songennep, Provinsi Jhâbâ Tèmor, Inḍonèsia.

 Geografi dan Demografi 
Kacamadhân Ra'as anḍi' lowas wilaya 38,9 km2.Kecamatan Raas Dalam Angka 2022 Wilaya Kacamadhân Ra'as bâḍâ 9 dhisa.Kecamatan Raas Dalam Angka 2021 Kacamadhân Ra'as rèya anḍi' 14 polo.Kabupaten Sumenep Dalam Angka 2022 Kacamadhân Ra'as rèya aropa'aghi lo-polo sè bânnya'na 9 polo sè èkennengngè bân 5 polo sè ta' èkennengngè. È bun lao'na kacamadhân rèya, abâtessan moso Tasè' Laokna Madhurâ, è ḍi ḍâjâna abâtessan moso Tasè'na Jhâbâ, è ḍi tèmorra abâtessan moso Tasè'na Kangèyan, bân è ḍi bârâ'na abâtessan moso Tasè'na Poḍây.

Jumla penḍuḍu'na Kacamadhân Ra'as iyâ arèya 34.784 orèng (Bappeda Kab. Sumenep, 2003). Ḍâri 34.784 orèng rowa, sè lalakè' bânnya'na bâḍâ 17.046 orèng (49.01%) bân sè bâbinè' bânnya'na bâḍâ 17.738 (50,99%).

 Sarana bân prasarana 
Perhubungan

Kakabbhi jhâlân sè bâḍâ è kacamadhân rèya lanjhângnga 50,443 km, 14,41% kabâḍâ'ân jhâlânna rosa, 19,82% kabâḍâ'ân jhâlânna rosak sara. Sarana angkutan ḍhârât bâd.â truk, pick up, viar, sapèḍâ motor, bèca' motor, bèca', sapèḍâ bân ghârubhâk.

Kelistrikan

Panerrangan listrik sè bâḍâ è Kacamadhân Ra'as rèya ngangghuy PLTD sè èkellola moso PLN, tapè ghun pèra' oḍi' 12 jhâm bhâi. Tapè è lo-polo kènè' è eddhi'ânna Polo Ra'as bâḍâ sakonè' polo sè ella ngangghuy PLTS.

Telekomunikasi

 Kantor tèlpon = 1 bigghi'
 Bârung Telekomunikasi = 9 bigghi'
 Kantor Pos Pembantu = 1 bigghi'
 Bârung Seluler = 5 bigghi'

Aèng Bhersè

Ka'angghuy sarana aèng bhersè sabâgiyân ella ngangguy PDAM sè èkellola Swasta. Bâḍâ 294 bengko sè aghuna'aghi aèng somor.

Ekonomi

È kacamadhân Ra'as, ka'angghuy rèng-orèng sè adhâghâng bâḍâ Pasar Dhisa se ella esaḍiya'aghi. Jhughân ella bâḍâ lembaga keuangan iyâ arèya KUD 9 bigghi'.

Sektor perekonomian è Kacamadhân Ra'as, iyâ arèya akantha bidang pertanèyan tanaman pangan, peternakan, bân perikanan

Pertanèyan

Produk-produk pertanèyan tanaman pangan akantha paḍi, jhâghung, kacang tana, somangka, bhâlungka',  bulir, benggok, bân obi. Produkdi pertanèyan tanaman panganna ghi' èḍominasi moso jhâghung bân paḍi. Bidang Kehutanan bân perkebbhunan bâḍâ pao, nyèyor, bân mangrove.

Peternakan

È bidang peternakan bâḍâ sapè, jhârân, embi', ajâm bân ètèk. Bidang peternakan èḍominasi moso sapè. Mon è bidang laènna aropa bidang industri (industri kènè' hiasan kolèna kerrang, pengawetan jhuko', ghâbâyânna tèker panḍân, ollèna ḍâri tasè', bân kerrabg ni'-mani').

Pariwisata

Bidang laèn sè bâḍâ è ḍiyâ iyâ arèya bidang pariwisata

Perikanan

Khosos ḍâ' bidang perikanan, potensi sè èka'anḍi' Kacamadhân Ra'as aropa penangkapan jhuko' è tasè', obuwânna bân pengolahanna. Hasèl penangkapan jhuko' è tasè' antara laèn bâḍâ jhuko' karang, tongkol, kènḍuy, bân bâlâttang. Ka'angghuy mèghâ' jhuko' è tasè', ella èsaḍiyâ'âghi moso armada tangkap aropa parao messin 546 bigghi' bân parao biasa 299 bigghi'.

Salaèn ḍâri perikanan tangkap, bidang perikanan laènna sè para' paḍâ'â iyâ arèya bu-obuwânna jhuko' sè aropa bu-obuwân è tasè'. Bu-obuwân è tasè' aropa jhuko' karapo, rumput laut, jhuko' karang bân jhuko' hias. Potènsi sumberdaya pasèsèr bân tasè' laènna iyâ arèya potènsi mangrove sè lowassa korang lebbi 1 hèktar bân terumbu karang sè bâḍâ è Dhisa Brâkas, Alasmalang, Kropo, bân Topa'.

Bidang laènna bâḍâ polè akantha pengolahan. Potènsi è sub sèktor rèya aropa pengawètan jhuko' bân pengolahan hasèlla tasè' laènna.

Penḍiḍikan

È Kacamadhân Ra'as rèya, bâḍâ sakonè' Taman Kanak-kanak, 29 bigghi' Sakola'an SD, 23 bigghi' Sakola'an MI, 2 Sakola'an SMP, 4 Sakola'an MTs, 1 Sakola'an SMA, bân 3 MA serta Sekolah Tinggi Keguruan dan Ilmu Pendidikan (STKIP) Cabang Songennep.

Kasèhadhân

Sarana kasèhadhân è Kacamadhân Ra'as rèya akantha Puskèsmas, Puskèsmas Pembantu bân Polinḍès. Puskèsmas ghun pèra' bâḍâ 1 bân bâḍâ è Dhisa Brâkas, Puskèsmas Pembantu bâḍâ 3 an, bâd.âna è Dhisa Topa', Dhisa Tondu' bân Dhisa Wâ-ghuwâ.

Ka'aghâma'an

Sarana ka'angghuy ka'aghâma'an bâḍâ 25 masjid, bân musolla 104 bigghi'

Pamarènta'an

Ḍâ' tata administrasi pamarènta'an è Kacamadhân Ra'as, sakabbhinna dhisa ella anḍi' balai dhisa sè dhâddi kantorra dhisa.

 Sombher 



[beccè']

Bhângsa: